פעילויות הפנאי של עיתונאי האופוזיציה הרוסים, השלמות ההכנסה של הכתבים הזרים בהודו, הפיהוקים של הסינים ועוד חדשות תקשורת מהרשת העולמית
 זהו השלט מסביר הפנים שנתלה השבוע בפתחו של בית-קפה באוסטין, טקסס, לקראת סופו של פסטיבל הקולנוע והמוזיקה האופנתי והמתוקשר "South by Southwest".  העורך של המהדורה הרוסית של "ניוזוויק" נלכד בעדשתה של מצלמה נסתרת כשהוא חוגג עם יצאנית חיננית וערימת קוקאין. בזמן האחרון צצים סרטונים מהסוג הזה, שבהם מככבים דמויות בולטות מהעיתונות הרוסית האופוזיציונית.  מתקשים לגמור את החודש עם משכורת של עיתונאי? לבנים וגרים במקרה באזור מומבאי? אז אולי כדאי לכם לשקול חלטורה בדוגמנות.  תוכנית החדשות הוותיקה "נייטליין", שמוכרת בעיקר בזכות המגיש בעל הגבות האקספרסיביות טד קופל, חגגה השבוע שלושים שנה לקיומה.  ה"Seattle Post Intelligencer" אמנם נפח את נשמתו כעיתון מודפס בשנה שעברה, 146 שנה אחרי שגליונו הראשון ראה אור, אבל שנה אחרי, הגרסה המקוונת שלו דווקא עושה חיל.  האתר "Media shift" שואל מדוע מערכות עיתונים אינן עושות שימוש בתוכנות לגילוי פלגיאט. וגם עונה על השאלה שהוא שואל, כמובן.  ואם כבר פלגיאט, אז גראלד פוזנר, הכתב הבכיר של אתר החדשות ה"דיילי ביסט", שנמצא אשם בכמה וכמה מקרים מביכים של קופי-פייסט, פגש השבוע באירוע כלשהו את אחד האנשים שאת פרי עטם חמס. זה לא נגמר בחיבוקים.  זהירות. השימוש בפייסבוק מגביר את הסיכויים ללקות במחלת מין.  זהירות 2. משחק הווידיאו "Grand Theft Auto" מגביר את הסיכויים להתמכר לסמים קשים.  עצה למתנקש המתחיל והמאותגר מוחית: אם אתה כועס על ברק אובמה ומייחל למותו האלים והמיידי, עדיף שלא תשלח לו הודעות בטוויטר שבהן אתה משתף אותו, ואת שאר העולם, בתחושותיך.  ואם כבר טוויטר, אז במייקרוסופט זוממים להשיק את Office Talk, שירות ציוצים מתחרה שדומה למקור באופן שאינו מנסה אפילו להסוות את העובדה שמדובר בהעתקה בוטה.  גוגל נגד סין, פרק XXVI (את תקציר הפרקים הקודמים תמצאו כאן). והשבוע: גוגל מעבירים את השרתים הסיניים שלהם להונג-קונג, הרשויות בסין מגיבות בזעם אדיש, ו-84% מהסינים מספרים שלא ממש אכפת להם אם גוגל יישארו בסין או לא. כך לפחות על-פי סקר עיתונאי שנערך השבוע. ואם כבר סין, אז כאן תוכלו למצוא סיפור נוסף שעיקרו הקשיים שבהם נתקלים לאחרונה השלטונות הסיניים במאבקם נגד חופש הביטוי והעיתונות.  אם לא ראיתם כיצד גון סטיוארט מעך את גלן בק בתוכנית שלו השבוע, בהחלט כדאי לכם. ואם כבר גלן בק, אז השבוע הוא גם חטף על הראש מהבמאי המיליארדר גיימס קמרון, שכינה אותו "פאקינג אס-הול" והזמין אותו לדו-קרב על כוכב הלכת פנדורה.  ובזמן שגלן בק הופך לשק אגרוף, עמיתו לערוץ פוקס-ניוז, ביל אוריילי, מחליט לנצל את ההזדמנות כדי להשיל מעליו את תדמית "המגיש המשוגע" ולחתוך למרכז.  ב-12.4.10 ישיק ה"וול-סטריט גורנל" את המוסף היומי החדש והרב-תחומי שלו, שיצורף לעיתון בניו-יורק. מטרת המוסף: להרוג את ה"ניו-יורק טיימס".  יותר ממחצית התכנים העיתונאיים באוסטרליה הם תוצאה של אינטרסים יחצניים, כך על-פי מחקר חדש. ואילו בהודו קיים טרנד של קניית כתבות.  כאן תוכלו למצוא כתבה מרתקת על המלחמה האכזרית והעקובה מדיו שמתנהלת ברגעים אלה ממש בין ה"Bay Guardian" ל"SF Weekly", שני המקומונים השבועיים המובילים של סן-פרנסיסקו.  ששת היומונים המובילים באסטוניה הדפיסו בשבוע שעבר מהדורות שבהן נכללו כמה וכמה עמודים ריקים, וזאת במחאה על הכוונה לחוקק חוק שיעודד עיתונאים לחשוף את המקורות שלהם.